section_heading: Radnja
paragraph_text: Za vrijeme Velike depresije, glazbenik Red Stovall (Clint Eastwood) dolazi u posjet na farmu svoje sestre u Oklahomi. Red je alkoholičar koji boluje od tuberkuloze i koji je sklon naglom mijenjanju raspoloženja uzrokovanom bolešću i alkoholom. Njegov nećak Whit (glumi ga Clintov sin Kyle Eastwood) očaran je ujakom i moli roditelje da ga puste na put s njim u Nashville, jer "ne želi biti berač pamuka cijeli život". Oni, nevoljko, pristaju, dijelom zbog toga što im je pješčana oluja uništila urod i prisiljeni su seliti se u Kaliforniju, a dijelom i kako bi dječak pazio na nepouzdanog i bolesnog Reda. S Redom i Whitom u Tennessee kreće i Whitov djed (John McIntire, karakterni glumac poznat iz brojnih westerna<ref>John McIntire at IMDb.com ).